# data[].attributes.body
Itseäni jäi harmittamaan, että lähiopetusta ei ollut niin paljoa. Useamman viikon tauko tunneissa vei hieman intoa kurssista, mutta siltikin opin jotain. Opin, että johtajaksi voi syntyä, mutta johtajana voi myös kasvaa ja kehittyä. Johtajan tulee tutustua alaisiinsa ja keskittyä heihin yksilöinä, ei pelkästään tiimeinä kokonaisuutena.
Jotta johtaja olisi pidetty ja arvostettu, tulisi hänen olla alaistensa tavoiteltavana, helposti luettavissa sekä joustava ja tilanteisiin mukautuva. Oikeastaan, hyvä johtaja on ihmisenä taipuvainen sosiaalisuuteen, solidaarisuuteen sekä inhimillisyyteen. Teoriassa on helppo olla hyvä johtaja, mutta käytännössä se on paljon vaikeampi.

# data[].attributes.body
Ennen tuntia en käynyt kovinkaan paljon läpi mielessäni, mitä kurssilta tai itseltäni odotan. Tiesin vain, että kurssi sisältöineen tulee varmasti olemaan mielenkiintoinen.

Minulla on pientä kokemusta johtamisesta, tosin niistä ajoista on vuosia aikaa. Olen siis kouluttautunut ryhmänjohtajaksi seitsemän vuotta sitten, ja olenkin toiminut erilaisilla leireillä ja pienryhmille ryhmänjohtajana. Myös isosena on tullut oltua. Se on ollut aika vaativaa, mutta uskon todella, että työelämässä esimiehenä oleminen on hurjan paljon vaativampaa. On silti mukavaa, että pientä kokemusta löytyy.

Olen ollut Subwayssa töissä reilut kolme vuotta. Kaksi kolmesta vuodesta olen tehnyt vain viikonlopputöitä koulun vuoksi. Jos en olisi koskaan lähtenyt kouluun, minusta olisi jo aikaa sitten tehty vuoropäällikkö ja mahdollisuudet nousta ravintolapäälliköksi olisi ollut suuri. Aina välillä olen miettinyt, minkälainen esimies työpaikalla olisin, jos asiat olisivat toisin.

Tunnen itseni aika hyvin, ja uskon että olisin esimiehenä muiden työntekijöiden tasolla ajattelutavoissani. Osaan olla jämpti ja haluan, että työt hoidetaan kunnolla ja oikealla tavalla. Kuitenkaan en halua, että kukaan katsoo minua ylöspäin, vaan haluan olla muiden kanssa samanlainen. Vaikka en esimiesasemassa olekaan, en osaa kuitenkaan olla ''pomottamatta'' töissä. On hyvä olla tietoinen, että minullakin on auktoriteettia uudempien työntekijöiden silmissä.

Välillä unelmissani näen itseni jonkin isomman firman johtajana. Se kuitenkin tuntuu niin kaukaiselta ajatukselta, etten ole sitä lähtenyt sen kummemmin kehittämään. Kunhan pääsee ensin koulusta pois työelämään.

Mielestäni hyvä johtaja on ihmisläheinen ja tulee alaistensa tasolle henkisesti.

# data[].attributes.body
Olen seurannut Leijonan luolasta tuttuja kasvoja (Robert, Mark, Barbara, Daymond, Lori ja Mr. Wonderful) Instagramissa jo hetken aikaa. Olen sarjan kova fani ja jokainen leijona on oma mahtava persoonansa, joilta jokaisen menestystä haluavan tulisi oppia jotain. Eniten pidän Kevin O'Learystä, vaikka ajatusmaailmamme eivät kohtaa oikein millään tavalla, hänen piikittelevä tyylinsä on mahtava!

# data[].attributes.body
Työpaikallamme on pienoinen ongelma palautteenannon kanssa. Työskentelen pienessä ympäristössä ja ympärilläni pörrää jatkuvasti joku työntekijä. Olemme kaikki hyvin tiiviisti tekemisissä toistemme kanssa ja tämä tarkoittaa tiivistä kaveruutta työntekijöiden kesken. Kun tulee ongelmia työpaikallamme, siitä ei osata sanoa suoraan toiselle, koska aina ajattelee, että toinen loukkaantuu siitä. Kerran vuodessa meille pidetään kehityskeskustelut jolloin saamme antaa kaiken tulla. Mutta, jos osaisimme lähteä kaverikuplasta pois ja laittaa päälle työmoodin, olisi helpompi kertoa, missä meni pieleen ja miksi. Tämä auttaisi työntekoamme ja saisimme yhdessä rakennettua paremman työporukan sekä asiakkaamme tyytyväisemmiksi.

# data[].attributes.body
''Olet ulospäin suuntautunut, sosiaalinen, käytännöllinen ja pidät asiat järjestyksessä. Ihmistyyppisi on ylpeä kyvystään tuoda harmoniaa, viihdyttää ja pitää huolta toisista. Velvollisuus ja vakiintuneet tavat ovat sinulle toisarvoisia. Kaltaisesi ihmiset ovat lämpimiä, ystävällisiä ja luonnostaan työskentelevät toisten ihmisten kanssa, organisoivat ihmisiä ja tapahtumia. Sinulle soveltuvat ammatit myyntitykistä, terveysalan, opettamisen ja juontamisen alueilta. Saatat löytää itsesi kerhoista, yhdistyksistä, komiteoista ja muista toimielimistä, joissa ryhdyt siekailematta vapaaehtoiseksi vaikkapa avustustyöhön. Olet perinteitä kunnioittava, konservatiivinen ja lojaali. Teet ahkerasti työtä, ja uhraat aikaasi perheelle ja ystäville. Sinun voi olla vaikea sietää ihmisiä, jotka toimillaan tai tekemättä jättämisillään loukkaavat toisia. Usein annatkin heidän kuulla kunniansa! Vaikkakin saat tyydytystä siitä, että voit olla hyödyksi, tarvitset toisten sanallista ja näkyvää arvostusta ja kiitosta hyvästä työstäsi. Jos sinua ei kiitetä, vaikka omasta mielestäsi olet tehnyt hyvää työtä, sinusta voikin saada ikävän vihollisen.''

Tämän persoonallisuustestin tulokseen olen täysin samaa mieltä.

# data[].attributes.body
Karismaattista johtajaa pidetään sankarillisena ja kaikkitietävänä. Hän on luova, intohimoinen ja itsevarma johtaja.

# data[].attributes.body
Muutosjohtamisessa keskitytään organisaation henkilökuntaan ja resursseihin, tavoitteisiin sekä ollaan määrätietoisia prosessin suhteen.

# data[].attributes.body
Piirreteorian mukaan johtajaksi synnytään eikä siihen kasveta. Piirreteoriassa vallitsee viisi erilaista persoonallisuutta; tunnollisuus, ulospäin suuntautuneisuus, sovinnollisuus, neuroottisuus ja avoimuus.

# data[].attributes.body
Kun esimies käyttää tunnejohtamista, hän saa alaisensa tukemaan tunteillaan organisaation tavoitteita ja niiden saavuttamista.

# data[].attributes.body
Y-sukupolvi kuvastaa meitä, ketkä olemme syntyneet 1980- luvun alun ja 1990-luvun puolivälin aikana. Me olemme joustavia sekä yhteisöllisiä työntekijöitä, osaamme käyttää ja soveltaa teknologiaa sekä olemme vaikutusvaltaisia.

# data[].attributes.body
Työelämässä on läsnä neljä erilaista persoonallisuutta: uranuurtaja, joka on optimistinen, energinen ja riskinottaja, huoltaja, joka on työssään täsmällinen, tietää faktoista eikä ota riskejä, ajuri on tuloshakuinen, looginen ja pitää voittamista kaikista tärkeimpänä sekä yhdistäjä, joka arvostaa hyviä suhteita, on diplomaattinen sekä pitää ihmissuhteita tärkeinä.
Jokaisesta työntekijästä löytyy näitä piirteitä, joillakin korostuu yksi piirre, joillakin piirteitä on sekaisin.

# data[].attributes.body
Työstressiin ja uupumukseen tulee suhtautua vakavasti. Esimerkiksi Yhdysvalloissa ei muistaakseni tunneta termiä työuupumus, tai siihen ei ainakaan suhtauduta terveydenhuollossa millään tavalla.

Kun ihminen stressaa, työn laatu on heikkoa ja ihminen kärsii. Stressi ei saisi muuttua uupumukseksi, siitä toipuminen voi kestää kauan.

# data[].attributes.body
Jos ihminen on assertiivinen, on hänellä positiivisen jämäkkä asenne. Assertiivinen ihminen on tasavertainen arvostuksessaan muita ihmisiä kohtaan.

# data[].attributes.body
Asentet kertovat ihmisestä paljon. Jos asenne omaa työtä kohtaan on huono, ei tuloskaan voi olla hyvää. Johtajan tulisi pitää silmällä työntekijöidensä asenteita ja keskustella, jos niissä on jotain korjailtavaa.

# data[].attributes.body
Jännitin lukupiiriä todella paljon.
Olin kuitenkin innoissani, sillä Uusi ajattelu - Uusi Johtaminen oli ensimmäinen kirja minkä olen ikinä lukenut kokonaan. En ole hyvä lukemaan, koska en osaa keskittyä, mutta kyseinen kirja oli mielenkiintoinen ja hyvin koottu.
Ryhmässäni olivat Ninni, Jere sekä Janita. Ryhmähenki meillä oli hyvä, olimme kaikki rennolla mielellä tekemässä lukupiiriä. Jännitin tuntia siis turhaan, koska tuimme toinen toisiamme ja saimme oikein hyvää keskustelua jokaisen kirjasta aikaan. Eniten keskustelua herätti Jeren kirja Ihmisten johtaminen. Itseäni kiinnosti eniten Janitan kirja Paha johtaminen.
Huomasimme, että olemme joskus olleet huonon tai pahan johtajan alaisuudessa ja se toi paljon keskustelua.
Totesimme, että johtajuus itsessään on aika yksinkertainen asia. Teoriassa ihmisen johtamisen tulisi olla helppoa, mutta kun teoriaa soveltaa käytäntöön, se ei enää olekaan helppoa ja vaivatonta.

# data[].attributes.body
Olen ihminen, joka stressaa pienimmästäkin asiasta todella helposti. Kun stressaan, en nukahda kunnolla, en syö enkä huolehdi itsestäni. Jätän yhteydenpidon läheisiini todella pieneksi ja ahdistun todella helposti. Tällä hetkellä elämäni on siinä pisteessä, etten ole kokenut olevani eläissäni näin stressaantunut.
Stressi johtuu koulusta. Se, ettei koulussa järjestetä enää lähiopetusta niin paljon kuin opiskelun alussa, aiheuttaa ylimääräistä painetta ja vie motivaatiota. Kun kukaan ei ole korvan vieressä kertomassa mitä pitää tehdä ja kuinka paljon, se vie tehokkuutta pois, eikä se asia kotona korjaannu. Kun motivaatio tehdä tehtäviä on poissa, se alkaa stressaamaan ja ahdistamaan ja näin oravanpyörä on valmis. Ahdistuneena en tahdo olla lähelläkään koulukirjoja tai läppäriä jolloin koulumenestys kärsii.

# data[].attributes.body
Aiheena strateginen johtaminen oli todella vaikea. Sana strategia ei kerro minulle oikeastaan mitään, ja tätä pohdimmekin muutaman ihmisen kanssa luennon jälkeen. Kamensky painotti, että kyseenalaistaminen johtamisessa sekä yrittämisessä on kaiken a ja o. Pitkäjänteisyyttä sekä suunnitelmallisuutta tulee omata.

# data[].attributes.body
Tunnilla puhuimme esimiehen ja johtajan asemista ja minkälaisia tehtäviä heillä on.

Ryhmätyönä saimme valita leluista ja korteista parhaiten hyvää johtajaa/johtajuutta kuvaavat asiat. Me valitsimme kolmeksi esineeksemme kompassin, karhun ja Peter Panista tutun hahmon, nimeä en muista. Kompassi on suunnannäyttäjä, ja niin tulee hyvän johtajankin olla. Jos johtajalla ei ole tietoa siitä, mihin suuntaan hän työntekijöitään vie, on koko bisnes kaatunut. Karhu kuvastaa vahvuutta, jos johtaja on heikko, hänet on helppo syrjäyttää, mutta vahvaan johtajaan on myös helppo turvautua ja luottaa. Viimeinen hahmo kuvastaa hyvän johtajan tsemppaavaa asennetta. Vaikka johtaja on se vahvin ja korkein henkilö työpaikalla, on hänen muistettava välillä laskeutua työntekijöiden tasolle ja kannustettava heitä.